stanford-oval/wikipedia huggingface dataset:
กระโดดจั้มพ์ทะลุข้ามเวลา
แหล่งข้อมูลอื่น

Kadokawa Shoten's official TokiKake website เก็บถาวร 2017-04-19 ที่ เวย์แบ็กแมชชีน (ญี่ปุ่น)
Kadokawa Pictures official TokiKake website เก็บถาวร 2016-03-31 ที่ เวย์แบ็กแมชชีน (ญี่ปุ่น)
The Girl Who Leapt Through Time ที่อินเทอร์เน็ตมูวีเดตาเบส
กระโดดจั้มพ์ทะลุข้ามเวลา (อนิเมะ) ที่เครือข่ายข่าวอนิเมะ
| ด ค กผลงานของ มาโมรุ โฮโซดะ |
| --- | --- |
 กระโดดจั้มพ์ทะลุข้ามเวลา (2006)   ซัมเมอร์ วอร์ส (2009)   คู่จี๊ดชีวิตอัศจรรย์ (2012)   ศิษย์มหัศจรรย์กับอาจารย์พันธุ์อสูร (2015)   มิไร มหัศจรรย์วันสองวัย (2018)   เจ้าหญิงแห่งเสียงเพลง (2021)  
| ด ค กรางวัลเจแปนอะแคเดมี สาขาแอนิเมชันแห่งปี |
| --- | --- |
 กระโดดจั้มพ์ทะลุข้ามเวลา (2006)   เท็กกง คินครีท (2007)   โปเนียว ธิดาสมุทรผจญภัย (2008)   ซัมเมอร์ วอร์ส (2009)   อาริเอตี้ มหัศจรรย์ความลับคนตัวจิ๋ว (2010)   ป๊อปปี้ ฮิลล์ ร่ำร้องขอปาฏิหาริย์ (2011)   คู่จี๊ดชีวิตอัศจรรย์ (2012)   ปีกแห่งฝัน วันแห่งรัก (2013)   สแตนด์บายมี โดราเอมอน เพื่อนกันตลอดไป (2014)   ศิษย์มหัศจรรย์กับอาจารย์พันธุ์อสูร (2015)   แค่วาดฝันให้โลกสวย (2016)   คืนเป็นระยะสั้นเดินบนสาว (2017)   มิไร มหัศจรรย์วันสองวัย (2018)   ฤดูฝัน ฉันมีเธอ (2019)  
| ด ค กรางวัลโตเกียวอนิเมะ สาขาแอนิเมชันแห่งปี |
| --- | --- |
ภาพยนตร์อนิเมะ:  มิติวิญญาณมหัศจรรย์ (2002) ·  กันดั้มซี้ด  (2004) ·  ปราสาทเวทมนตร์ของฮาวล์  (2005) ·  แขนกลคนแปรธาตุ เดอะมูฟวี่ ฝ่ามิติพิชิตแดนสวรรค์  (2006) ·  กระโดดจั้มพ์ทะลุข้ามเวลา  (2007) ·  อีวานเกเลียน: 1.0 กำเนิดใหม่วันพิพากษา  (2008) ·  โปเนียว ธิดาสมุทรผจญภัย  (2009) ·  ซัมเมอร์ วอร์ส  (2010) ·  อาริเอตี้ มหัศจรรย์ความลับคนตัวจิ๋ว‎  (2011) ·  ป๊อปปี้ ฮิลล์ ร่ำร้องขอปาฏิหาริย์  (2012) ·  คู่จี๊ดชีวิตอัศจรรย์  (2013) ·  ปีกแห่งฝัน วันแห่งรัก (2014) ·  ผจญภัยแดนคำสาปราชินีหิมะ (2015) ·  เลิฟไลฟ์! ปฏิบัติการไอดอลจำเป็น เดอะมูฟวี่ (2016) ·  รักไร้เสียง (2017) ·  แค่วาดฝันให้โลกสวย (2018) ยอดนักสืบจิ๋วโคนัน: ปฏิบัติการสายลับเดอะซีโร่ (2019) ฤดูฝัน ฉันมีเธอ (2020) 
อนิเมะโทรทัศน์:  ผ่าพิภพไททัน (2014) ·  ปิงปองเดอะแอนิเมชั่น (2015) ·  ชิโรบาโกะ (2016) ·  ยูริ!!! on ICE (2017) ·  เคะโมะโนะเฟรนด์ส (2018) Zombie Land Saga (2019) ดาบพิฆาตอสูร (2020)
การทัพซีเรีย–เลบานอน

แม่แบบ:Campaignbox Mediterranean and Middle East Theatre
แม่แบบ:Campaignbox Syria-Lebanon
แม่แบบ:Campaignbox Free French
แม่แบบ:Campaignbox Vichy France Military in World War II
การทัพซีเรีย-เลบานอน หรือ ปฏิบัติการเอ็กซ์พอร์เตอร์ (Operation Exporter) เป็นการบุกยึดครองของบริติซในดินแดนซีเรีย-เลบานอนภายใต้การปกครองโดยวิชีฝรั่งเศสตั้งแต่เดือนมิถุนายน-กรกฎาคม ปี ค.ศ. 1941,ระหว่างสงครามโลกครั้งที่สอง ฝรั่งเศสได้ให้เอกราชให้กับซีเรียในเดือนกันยายน ปี ค.ศ. 1936 โดยมีสิทธิที่จะบำรุงรักษากองกำลังติดอาวุธและสนามบินสองแห่งในดินแดน
เมื่อวันที่ 1 เมษายน ค.ศ. 1941 รัฐประหารในประเทศอิรัก ค.ศ. 1941 ได้เกิดขึ้นและอิรักได้ตกอยู่ภายใต้การควบคุมของนักชาตินิยมชาวอิรักที่นำโดยราชีดอาลี ที่ได้ยื่นร้องขอการสนับสุนจากเยอรมัน สงครามอังกฤษ-อิรัก(2–31 พฤษภาคม ค.ศ. 1941) นำไปสู่การล้มล้างระบอบอาลีและการก่อตั้งรัฐบาลหุ่นเชิดของบริติซ บริติซได้บุกครองซีเรียและเลบานอนในเดือนมิถุนายนเพื่อเป็นการขัดขวางไม่ให้นาซีเยอรมนีจากการใช้วิชีฝรั่งเศสที่คอยควบคุมสาธารณรัฐซีเรียและฝรั่งเศสเลบานอนเพื่อเป็นฐานทัพสำหรับการโจมตีที่อียิปต์ ในช่วงการบุกครองได้สร้างความน่ากลัวในผลพวงของชัยชนะของเยอรมันในยุทธการที่กรีซ (6 - 30 เมษายน ค.ศ. 1941) และยุทธการที่เกาะครีต (20 พฤษภาคม – 1 มิถุนายน) ในการทัพทะเลทรายตะวันตก (ค.ศ. 1940–1943) ในแอฟริกาเหนือ บริติซกำลังเตรียมความพร้อมสำหรับปฏิบัติการขวานรบเพื่อทำการคลายวงล้อมทูบลัก และเข้าต่อสู้รบในการทัพแอฟริกาตะวันออก (10 มิถุนายน ค.ศ. 1940 – 27 พฤศจิกายน ค.ศ. 1941) ในเอธิโอเปียและเอริเทรีย
วิชีฝรั่งเศสได้ทำการป้องกันซีเรียอย่างเข้มแข็ง จนกระทั่งเมื่อวันที่ 10 กรกฎาคม เมื่อกองพลน้อยออสเตรเลียที่ 21 กำลังจะเคลื่อนทัพเข้าสู่เบรุต ฝรั่งเศสได้เจราจาขอสงบศึก ในช่วงเวลาหนึ่งนาทีที่ผ่านมาจนถึงเที่ยงคืน เมื่อวันที่ 12 กรกฎาคม การหยุดยิงได้มีผลบังคับใช้และยุติการทัพ การสงบศึกที่ Saint Jean d'Acre (อนุสัญญาเอเคอร์) ได้ถูกลงนาม เมื่อวันที่ 14 กรกฎาคม ที่ค่ายทหารซิดนีย์สมิธในเขตชานเมือง นิตยสารไทม์ได้เรียกการสู้รบครั้งนี้ว่าเป็น"การโชว์ผสมรวม" ในขณะที่กำลังกำลังเกิดขึ้นและการทัพครั้งนี้ยังไม่ค่อยเป็นที่รู้จัก แม้แต่ในประเทศที่เข้าร่วม มีหลักฐานว่าบริติซได้ทำการปกปิด(censored)รายงานการสู้รบ เพราะนักการเมืองมีความเชื่อว่าการสู้รบกับกองกำลังฝรั่งเศสอาจจะส่งผลเสียต่อความคิดเห็นของประชาชนในประเทศที่ใช้ภาษาอังกฤษ
กองทัพบอสเนียและเฮอร์เซโกวีนา

| กองทัพบอสเนียและเฮอร์เซโกวีนา Оружане снаге Босне и Херцеговине |
| --- | --- |
ตรากองทัพสูงสุด
ก่อตั้ง: 1 ธันวาคม 2004; 19 ปีก่อน (2004-12-01)
เหล่า: กองทัพบกบอสเนียและเฮอร์เซโกวีนา กองทัพอากาศบอสเนียและเฮอร์เซโกวีนา
กองบัญชาการ: ซาราเยโว,รัฐซาราเยโว,ประเทศบอสเนียและเฮอร์เซโกวีนา
เว็บไซต์: www.mod.gov.ba
ผู้บังคับบัญชา
ผู้บัญชาการทหารสูงสุด: คณะประธานาธิบดี
รัฐมนตรีว่าการกระทรวงกลาโหม: ซูกัน เฮเลซ
เสนาธิการร่วมแห่งกองทัพบอสเนียเฮอร์เซโกวีนา: พลเอกอาวุโส เซนาด มาโชวิช
กำลังพล
อายุเริ่มบรรจุ: 18
การเกณฑ์: ไม่มี
ประชากร วัยบรรจุ: 1,190,445 ชาย, อายุ 18–49 (2019 est.), 1,140,888 หญิง, อายุ 18–49 (2019 est.)
ประชากร ฉกรรจ์: 991,569 ชาย, อายุ 18–49 (2019 est.), 951,780 หญิง, อายุ 18–49 (2019 est.)
ประชากรวัยถึงขั้น ประจำการทุกปี: 50,870 ชาย (2019 est.), 65,789 หญิง (2019 est.)
ยอดประจำการ: 10,236
ยอดสำรอง: 5,000
ยอดกำลังนอกประเทศ: 64
รายจ่าย
งบประมาณ: 165ล้านดอลลาร์สหรัฐ (2019.) 
ร้อยละต่อจีดีพี: 0.60% (2019.)
อุตสาหกรรม
แหล่งผลิตในประเทศ: "Zrak" d.d. Sarajevo   PD "Igman" Konjic   Ginex d.d. Goražde   "Orao" AD Bijeljina   UNIS Promex Sarajevo   BNT Travnik   "Binas" d.d. Bugojno   Fabrika specijalnih vozila   TRZ Hadžići   PS Vitezit d.o.o.
บทความที่เกี่ยวข้อง
ประวัติ: กองทัพบกแห่งสาธารณรัฐบอสเนียและเฮอร์เซโกวีนา กองทัพบกแห่งสหพันธรัฐบอสเนียและเฮอร์เซโกวีนา  กองทัพประชาชนยูโกสลาเวีย กองทัพปลดปล่อยแห่งชาติยูโกสลาเวีย กองกำลังรักษาดินแดนบอสเนียและเฮอร์เซโกวีนา
ยศ: ยศทหารบอสเนียและเฮอร์เซโกวีนา
กองทัพบอสเนียและเฮอร์เซโกวีนา (OSBiH; Oružane snage Bosne i Hercegovine / Оружане снаге Босне и Херцеговине, ОСБИХ) เป็นกองทัพของประเทศบอสเนียและเฮอร์เซโกวีนา สถาปนาตามข้อตกลงทางชาติพันธุ์ในปี 2004 ระหว่างชาวบอสนีแอก ชาวโครแอต และ ชาวเซิร์บ ซึ่งได้ผนวกรวมกองทัพแห่งสหพันธรัฐบอสเนียและเฮอร์เซโกวีนา กับ กองทัพแห่งสาธารณรัฐเซิร์ปสกา เข้าเป็นกองทัพหนึ่งเดียวในรัฐสมาพันธรัฐบอสเนียและเฮอร์เซโกวีนา ที่มีหน่วยการปกครองทั้งสองเป็นประเทศองค์ประกอบ
หลังการผนวกรวมกองทัพในปี 2004 กระทรวงกลาโหมแห่งประเทศบอสเนียและเฮอร์เซโกวีนา ได้รับการจัดตั้งขึ้น แทนที่กระทรวงกลาโหมแห่งสหพันธรัฐบอสเนียและเฮอร์เซโกวีนากับกระทรวงกลาโหมแห่งสาธารณรัฐเซิร์ปสกา เพื่อประสานและจัดลำดับการบัญชาการของกองทัพของประเทศองค์ประกอบเป็นหนึ่งเดียว
ธงประจำกองทัพ

ธงกองบัญชาการสูงสุด
ธงชาติบอสเนียและเฮอร์เซโกวีนา
สัญลักษณ์ประจำกองทัพ

สัญลักษณ์กองพลทหารราบ
กองพลทหารราบที่ 1 ชาวโครแอต
กองพลทหารราบที่2 ชาวบอสนีแอก
กองพลทหารราบที่3 ชาวเซิร์บ
อดีตสัญลักษณ์และเครื่องหมาย
กองทัพสาธารณรัฐบอสเนียและเฮอร์เซโกวีนา(Army of the Republic of Bosnia and Herzegovina)
สภากลาโหมโครแอต( Croatian Defense Council )
กองกำลังป้องกันตนเองชาวโครแอต(Croatian Defence Forces)
กองกำลังสาธารณรัฐเซิร์ปสกา(Army of Republika Srpska)
กองทัพบกสหพันธรัฐบอสเนียและเฮอร์เซโกวีนา(Army of the Federation of Bosnia and Herzegovina)
สมุดภาพ

เครื่องยิงขีปนาวุธรุ่นAPR-40 ดัดแปลงมาจากBM-21 Gradของรัสเซีย
ทหารบอสเนียในเครื่องแบบ
รถถังหลักM-84ดัดแปลงมาจากรถถังT-72ของสหภาพโซเวียต
รถถังหลักM-55ดัดแปลงมาจากรถถังT-55ของสหภาพโซเวียต
เครื่องบินโจมตีภาคพื้นดินรุ่นSoko J-22 Orao
เครื่องยิงขีปนาวุธรุ่นM77 Oganj
เครื่องบินลาดตะเวนรุ่นUTVA-75
เครื่องบินโจมตีภาคพื้นดินรุ่นSoko G-2 Galeb
รถเกราะรุ่นOT M-60
รถเกราะรุ่นBOV
รถเกราะรุ่นBVP M-80
ปืนใหญ่รุ่นNORA
เครื่องยิงขีปนาวุธรุ่นM-87 Orkan
ทหารบอสเนียอำพรางตัว
เฮลิคอปเตอร์รุ่นMi-17
พลปืนกลบอสเนีย
สมาชิกทหารบอสเนียในอัฟกานิสถาน
แหล่งข้อมูลอื่น

กระทรวงกลาโหมบอสเนียและเฮอร์เซโกวีนา
| ด ค กกองทัพในทวีปยุโรป |
| --- | --- |
รัฐเอกราช:  กรีซ  คาซัคสถาน2  โครเอเชีย  จอร์เจีย1  เช็กเกีย  ซานมารีโน  เซอร์เบีย  ไซปรัส1  เดนมาร์ก  ตุรกี2  นอร์เวย์  เนเธอร์แลนด์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  มอนเตเนโกร  มอลโดวา  มอลตา  นอร์ทมาซิโดเนีย  โมนาโก  ยูเครน  เยอรมนี  รัสเซีย2  โรมาเนีย  ลักเซมเบิร์ก  ลัตเวีย  ลิกเตนสไตน์  ลิทัวเนีย  นครรัฐวาติกัน  สเปน  สโลวาเกีย  สโลวีเนีย  สวิตเซอร์แลนด์  สวีเดน  สหราชอาณาจักร  ออสเตรีย  อันดอร์รา  อาเซอร์ไบจาน1  อาร์มีเนีย1  อิตาลี  เอสโตเนีย  แอลเบเนีย  ไอซ์แลนด์  ไอร์แลนด์  ฮังการี 
รัฐที่ได้รับการรับรองอย่างไม่สมบูรณ์:  คอซอวอ  อับฮาเซีย1  ไซปรัสเหนือ1  เซาท์ออสซีเชีย1  ทรานส์นิสเทรีย 
รัฐสิ้นสภาพ:  รัฐเอกราชโครเอเชีย  เชโกสโลวาเกีย  ราชอาณาจักรซาร์ดิเนีย  สาธารณรัฐประชาชนบัลแกเรีย  สาธารณรัฐประชาชนโปแลนด์  ราชอาณาจักรปรัสเซีย  ฝรั่งเศส จักรวรรดิฝรั่งเศสที่หนึ่ง ใหญ่  ยูโกสลาเวีย ราชอาณาจักร  สหพันธ์สาธารณรัฐสังคมนิยม  สหพันธ์สาธารณรัฐ  เยอรมนี สมาพันธรัฐเยอรมัน  จักรวรรดิเยอรมัน  สาธารณรัฐไวมาร์  นาซีเยอรมนี  เยอรมนีตะวันออก  รัสเซีย จักรวรรดิรัสเซีย  สหภาพโซเวียต  ออสเตรีย-ฮังการี  จักรวรรดิออตโตมัน  อิตาลี ราชอาณาจักร  สาธารณรัฐสังคมอิตาลี  แอลเบเนีย ราชอาณาจักรแอลเบเนีย  สาธารณรัฐประชาชนแอลเบเนีย  ฮังการี ราชอาณาจักรฮังการี  สาธารณรัฐประชาชนฮังการี 
องค์กรระหว่างประเทศ:  สหภาพยุโรป  คณะทหารองค์อธิปัตย์แห่งมอลตา 
 1. ทางภูมิศาสตร์อยู่ในทวีปเอเชีย แต่มักถูกจัดอยู่ในทวีปยุโรป เนื่องจากมีวัฒนธรรมที่คล้ายคลึงกัน  2. มีพื้นที่ทั้งในทวีปยุโรปและในทวีปเอเชีย 
แม่แบบ:ประเทศบอสเนียและเฮอร์เซโกวีนา
โทโยโตมิ ฮิเดโยชิ

| โทโยโตมิ ฮิเดโยชิ   |
| --- | --- |
豊臣秀吉
ภาพวาดของโทโยโตมิ ฮิเดโยชิ, ค.ศ. 1601

คัมปะกุ
ดำรงตำแหน่ง ค.ศ. 1585 – ค.ศ. 1591
กษัตริย์: โองิมาจิ โกะ-โยเซ
ก่อนหน้า: นิโจ อากิซาเนะ
ถัดไป: โทโยโตมิ ฮิเดสึงุ
ไดโจไดจิง
ดำรงตำแหน่ง ค.ศ. 1587 – ค.ศ. 1598
กษัตริย์: โกะ-โยเซ
ก่อนหน้า: โคโนเอะ ซากิฮิซะ
ถัดไป: โทกูงาวะ อิเอยาซุ
 
ข้อมูลส่วนบุคคล
เกิด: 2 กุมภาพันธ์ ค.ศ. 1536(1536-02-02)  หรือ 26 มีนาคม ค.ศ. 1537 นากามูระ-คุ นาโงยะ แคว้นโอวาริ
เสียชีวิต: 18 กันยายน ค.ศ. 1598(1598-09-18) (61 ปี) ปราสาทฟุชิมิ เกียวโต
คู่สมรส: เนเนะ โยะโดะ โดะโนะ
บุตร: โทโยโตมิ ฮิเดโยริ

โทโยโตมิ ฮิเดโยชิ (ญี่ปุ่น: 豊臣 秀吉; โรมาจิ: Toyotomi Hideyoshi; 2 กุมภาพันธ์ ค.ศ. 1537 – 18 กันยายน ค.ศ. 1598) เป็นชาวญี่ปุ่นที่เป็นทั้งซามูไรและไดเมียว(เจ้านายศักดินา) ในช่วงปลายยุคเซ็งโงกุซึ่งถือว่าเป็น "ผู้รวบรวมแผ่นดินให้เป็นหนึ่งที่ยิ่งใหญ่ที่สุด" คนที่สองของญี่ปุ่น
ฮิเดโยชิได้ลุกขึ้นมาจากภูมิหลังครอบครัวชาวนาในฐานะผู้ติดตามรับใช้ของโอดะ โนบูนางะที่มีชื่อเสียงโด่งดัง เพื่อเป็นหนึ่งในผู้ชายที่ทรงอิทธิพลมากที่สุดในญี่ปุ่น ฮิเดโยชิได้สืบทอดอำนาจต่อจากโนบูนางะภายหลังจากเหตุการณ์วัดฮนโนจิในปี ค.ศ. 1582 และสานต่อการทัพของโนบูนางะต่อไปเพื่อรวบรวมแผ่นดินญี่ปุ่นให้เป็นหนึ่งจนนำไปสู่การปิดฉากยุคสมัยเซ็งโงกุ ฮิเดโยชิได้กลายเป็นผู้นำโดยพฤตินัยของญี่ปุ่นและได้รับตำแหน่งอัครมหาเสนาบดีแห่งอาณาจักรอันทรงเกียรติและผู้สำเร็จราชการแทนพระองค์ในปลายปี ค.ศ. 1590 ฮิเดโยชิได้เปิดฉากการบุกครองเกาหลีของญี่ปุ่นในปี ค.ศ. 1592 เพื่อความสำเร็จในขั้นแรก แต่ในท้ายที่สุด หนทางตันทางการทหารได้ทำลายศักดิ์ศรีของเขาก่อนที่เขาจะเสียชีวิตในปี ค.ศ. 1598 ลูกชายคนเล็กของฮิเดโยชิและผู้สืบทอดอำนาจของโทโยโตมิ ฮิเดโยชิได้ถูกปลดโดยโทกูงาวะ อิเอยาซุที่ยุทธการที่เซกิงาฮาระในปี ค.ศ. 1600 ซึ่งจะนำไปสู่การก่อตั้งรัฐบาลโชกุนโทกูงาวะ
การปกครองของฮิเดโยชิได้ครอบคลุมยุคสมัยอาซูจิ–โมโมยามะของญี่ปุ่น โดยบางส่วนถูกตั้งชื่อตามปราสาทของเขาคือ ปราสาทโมโมยามะ ฮิเดโยชิได้ทอดทิ้งมรดกที่ทรงอิทธิพลและยั่งยืนในญี่ปุ่น รวมทั้งปราสาทโอซากะ ระดับชนชั้นทางสังคมโทกูงาวะ ข้อจำกัดในการครอบครองอาวุธของซามูไร และการก่อสร้างและบูรณะวัดหลายแห่งซึ่งบางส่วนยังมองเห็นได้ในเกียวโต
ปฐมวัย

โทโยโตมิ ฮิเดโยชิ เกิดเมื่อ ค.ศ. 1537 ในแคว้นโอวาริ (尾張) ในบริเวณในเขตนากามูระ เมืองนาโงยะในปัจจุบัน มีชื่อว่า ฮิโยะชิมะรุ (日吉丸) บิดาชื่อว่า คิโนชิตะ ยะเอะมง  (木下弥右衛門) เป็นอะชิงะรุ หรือชาวนาทหาร มารดาชื่อว่า นากะ (Naka) มีพี่สาวคนหนึ่งชื่อว่า โตะโมะ (Tomo) ใน ค.ศ. 1543 ยะเอะมงผู้เป็นบิดาได้เสียชีวิตลง มารดาชื่อนางนะกะได้แต่งงานใหม่กับนายชิกุอะมิ (竹阿弥) ฮิโยะชิมะรุมีความสัมพันธ์ไม่สู้ดีนักกับบิดาเลี้ยงของตน จึงได้หนีออกจากบ้านไปผจญภัยเสี่ยงโชค โดยใช้ชื่อว่า คิโนชิตะ โทกิชิโร (木下藤吉郎) ได้เป็นข้ารับใช้ของ มัตสึชิตะ ยุกิสึนะ (松下之綱) ผู้ซึ่งเป็นซะมุไรที่รับใช้อยู่กับตระกูลอิมะงะวะ (今川) อีกทอดหนึ่ง ฝ่ายมารดาคือนางนะกะ มีบุตรกับสามีใหม่สองคน คือ นางซะโตะ (Sato) หรือต่อมาคือ นางอะซะฮี (朝日姫) และโคตาเกะ (Kōtake) หรือต่อมาคือโทโยโตมิ ฮิเดนางะ (豊臣秀長)
สมัยของโอดะ โนบูนางะ

โทกิชิโรเดินทางกลับมายังแคว้นโอวาริบ้านเกิดใน ค.ศ. 1557 และเข้ารับใช้ตระกูลโอดะ ซึ่งในขณะนั้นมีผู้นำคือโอดะ โนบูนางะ โดยมีหน้าที่เป็นผู้ดูแลรองเท้าของโนบูนางะ ในค.ศ. 1561 โทกิชิโรได้แต่งงานกับนางเนเนะ (寧々) บุตรสาวบุญธรรมของอาซาโนะ นางากัตสึ (浅野長勝) การรับใช้ตระกูลโอดะทำให้โทกิชิโรได้รู้จักกับมาเอดะ โทชิอิเอะ (前田利家) อันจะเป็นพันธมิตรคนสำคัญที่สุดของฮิเดโยชิในอนาคต ต่อมาโทกิชิโรจึงได้สร้างผลงานชิ้นแรกใน ค.ศ. 1567 คือการเข้ายึดปราสาทกิฟุบนยอดเขาอินาบะ จังหวัดกิฟุในปัจจุบัน โดยโทกิชิโรเป็นผู้ค้นพบเส้นทางลัดขึ้นสู้ยอดเขา ทำให้ทัพของโอดะ โนบูนางะ สามารถเข้ายึดปราสาทได้ และใน ค.ศ. 1568 ได้ติดตามทัพของโอดะ โนบูนางะ ในการเข้ายึดเมืองเกียวโต ในเวลาต่อมาภายหลัง โทกิจิโรได้เปลี่ยนชื่อและนามสกุลใหม่เป็น ฮาชิบะ ฮิเดโยชิ (羽柴秀吉) โดยชื่อสกุลใหม่นำมาจากขุนพลเอกของโนบูนางะสองคน ได้แก่ นิวะ นางาฮิเด (丹羽長秀) และชิบาตะ คัตสึอิเอะ (柴田勝家) ฮิเดโยชิได้รับฉายาว่า "ลิง" จากโอดะ โนบูนางะ ด้วยหน้าตาของฮิเดโยชิที่คล้ายกับลิง
ฮิเดโยชิได้เป็นขุนพลทหารครั้งแรกในยุทธการอาเนงาวะ (姉川の戦い) ซึ่งโอดะ โนบูนางะ ได้เอาชนะอาซากูระ โยชิกาเงะ (朝倉義景) และอาซาอิ นะงะมะสะ (浅井長政) ใน ค.ศ. 1570 หลังจากศึกอาเนงาวะแล้ว ฮิเดโยชิจึงได้รับการแต่งตั้งให้เป็นไดเมียว โดยปกครองดินแดนในแคว้นโอมิ (近江) อันเป็นดินแดนแต่เดิมของตระกูลอาซาอิ และได้รับใช้โอดะ โนบูนางะ ในศึกสงครามอีกหลายครั้ง
จนกระทั่งใน ค.ศ. 1576 โอดะ โนบูนางะได้มอบหมายให้ฮาชิบะ ฮิเดโยชิ ร่วมกับอาเกจิ มิตสึฮิเดะ (明智光秀) ยกทัพไปทางตะวันตกสู่ภูมิภาคชูโงะกุ ซึ่งตระกูลโมริ นำโดยโมริ เทรูโมโตะ (毛利輝元) กำลังเรืองอำนาจอยู่ทางฝั่งตะวันตก ฮิเดโยชิได้พบกับ คุโรดะ โยชิตากะ ซึ่งต่อมาคือ คุโระดะ คัมเบ (黒田官兵衛) อันจะเป็นที่ปรึกษาคนสำคัญของฮิเดโยชิในอนาคต ฮิเดโยะค่อยๆ พิชิตดินแดนที่ละแคว้น ใช้เวลาร่วมหกปีจนกระทั่งในค.ศ. 1582 ฮิเดโยะได้เข้าล้อมปราสาททะกะมะสึ (高松) ของตระกูลโมริ ในเวลาเดียวกันนั้นเอง ฮิเดโยชิได้ทราบข่าวว่า โอดะ โนบูนางะ ได้ถูกอาเกจิ มิตสึฮิเดะ ลอบสังหารที่วัดฮนโน (本能寺) ใกล้กับเมืองเกียวโต
การขึ้นสู่อำนาจ

เมื่อทราบข่าวการลอบสังหารโอดะ โนบูนางะแล้ว ฮิเดโยชิจึงรีบเจรจาสงบศึกกับตระกูลโมริ และยกทัพมาจากภูมิภาคชูโงะกุอย่างรวดเร็วมาสู่เมืองเกียวโตโดยใช้เวลาเพียงสองสัปดาห์ เพื่อแก้แค้นให้แก่นายของตน โดยสามารถเอาชนะอาเกจิ มิตสึฮิเดะได้ในยุทธการยามาซากิ (山崎の戦い) มิตสึฮิเดะเสียชีวิตในที่รบ
ในฐานะผู้ที่สามารถแก้แค้นให้แก่โอดะ โนบูนางะได้สำเร็จ ทำให้ฮิเดโยชิได้รับการยกย่องและขึ้นมามีอำนาจในตระกูลโอดะ เมื่อโนบูนางะถูกลอบสังหารไปแล้ว โอดะ โนบูกัตสึ (織田信雄) บุตรชายคนที่สองของโนบูนางะ และโอดะ โนบูตากะ (織田信孝) บุตรชายคนที่สาม ได้แข่งขันกันเพื่อที่จะเป็นผู้สืบทอดตระกูลโอดะ ฮิเดโยชิจึงจัดการประชุมที่ปราสาทคิโยะสุ (清洲) ในแคว้นโอวาริ เพื่อตกลงหาผู้สืบทอดตระกูลโอดะ ด้วยความเห็นชอบจากขุนพลอาวุโสเช่น นิวะ นางาฮิเดะ ฮิเดโยชิจึงประกาศว่าให้ซัมโปชิ (三法師) หรือต่อมาคือ โอดะ ฮิเดโนบุ (織田秀信) บุตรชายของโอดะ โนบูตาดะ หลานชายของโนบูนางะซึ่งมีอายุเพียงสองขวบ เป็นผู้สืบทอดตระกูลโอดะต่อมา การตัดสินใจในครั้งนี้ เป็นที่ต่อต้านอย่างมากจากขุนพลคนอื่นๆ ของตระกูลโอดะ โดยเฉพาะชิบาตะ คัตสึอิเอะ ผู้ซึ่งเห็นว่าการที่ฮิเดโยชิให้เด็กสองขวบขึ้นมาปกครองตระกูลโอดะนั้น ก็เพื่อที่จะเป็นหุ่นเชิดแก่ตนในการเข้ายึดอำนาจในตระกูลโอดะ
ขุนพลตระกูลโอดะเริ่มที่จะแบ่งออกเป็นสองฝ่าย คือฝ่ายที่สนับสนุนฮิเดโยชิ และฝ่ายที่ต่อต้านฮิเดโยชิ นำโดยชิบาตะ คัตสึอิเอะ ใน ค.ศ. 1583 ฮิเดโยชิจึงต้องทำสงครามกับชิบาตะ คัตสึอิเอะ โดยนำกำลังเข้าบุกแคว้นเอะจิเซ็ง (越前) ซึ่งคัตสึอิเอะปกครองอยู่ จังหวัดฟุกุอิในปัจจุบัน และเอาชนะคัตสึอิเอะในยุทธการชิซุงะตะเกะ (賤ヶ岳の戦い) และเข้ายึดปราสาทคิตะโนะโช (北圧城) อันเป็นฐานที่มั่นของคัตสึอิเอะได้สำเร็จ คัตสึอิเอะจึงทำเซ็ปปุกุเสียชีวิตไปพร้อมกับนางอิจิภรรยา (น้องสาวของโอดะ โนบูนางะ) ฮิเดโยชิจึงรับเอาบุตรสาวทั้งสามของนางอิจิมาเป็นบุตรบุญธรรม
เมื่อกำจัดชิบาตะ คัตสึอิเอะ ออกไปได้สำเร็จแล้ว ปรากฏว่าโอดะ โนะบุคัตสึ ได้ร้องขอให้โทกูงาวะ อิเอยาซุ ไดเมียวแห่งแคว้นมิกาวะ ช่วยเหลือให้ตนได้ขึ้นครองตระกูลโอดะ ฮาชิบะ ฮิเดโยชิ และ โทกูงาวะ อิเอยาซุ สองผู้ปกครองญี่ปุ่นในอนาคต จึงต้องทำสงครามกัน ในยุทธการที่โคะมะกิและนะงะกุเตะ (小牧・長久手の戦い) ในค.ศ. 1584 ปรากฏว่าไม่สามารถเอาชนะกันได้ จนต้องเจรจาสงบศึก โดยฮิเดโยชิได้ส่งน้องสาวต่างมารดาของตน คือนางอะซะฮี ไปเป็นภรรยาเอกของอิเอยาซุ และส่งมารดาของตนคือนางนะกะ ไปเป็นตัวประกันที่แคว้นมิกาวะ
การรวบรวมญี่ปุ่น

ในค.ศ. 1583 ฮิเดโยชิได้สร้างปราสาทโอซากะให้เป็นที่พำนักของตน ให้ยิ่งใหญ่กว่าปราสาทอะซุจิอันเป็นที่พำนักของโอดะ โนบูนางะ
ฮิเดโยชิมีความทะเยอทะยานอยากที่จะเป็นผู้ปกครองญี่ปุ่นทั้งหมด และต้องการตำแหน่งโชกุน ฮิเดโยชิจึงสร้างสัมพันธ์อันดีกับราชสำนักเกียวโต แต่ฮิเดโยชิไม่สามารถรับตำแหน่งโชกุนได้เนื่องจากไม่ได้สืบเชื้อสายมาจากตระกูลมินาโมโตะ ใน ค.ศ. 1585 ฮาชิบะ ฮิเดโยชิ ร่วมกับฮาชิบะ ฮิเดนางะ น้องชาย และไดเมียวจากภูมิภาคชูโงะกุอีกสองคนคือ อุกิตะ ฮิเดอิเอะ (宇喜多秀家) และโคบายากาวะ ทากากาเงะ (小早川隆景) เข้ารุกรานเกาะชิโกกุ ซึ่งในขณะนั้นปกครองโดยโจโซะคะเบะ โมะโตะจิกะ (長宗我部 元親) โดยที่ตระกูลโจโซะคะเบะก็ได้ยอมจำนนแต่โดยดี
ใน ค.ศ. 1586 ฮาชิบะ ฮิเดโยชิ ได้รับการแต่งตั้งให้เป็น "คัมปะกุ" (関白) หรือผู้สำเร็จราชการแทนพระจักรพรรดิ รวมทั้งได้รับพระราชทานนามสกุลใหม่จากพระจักรพรรดิว่า โทโยโตมิ และในปีเดียวกันนั้นเอง คัมปะกุฮิเดโยชิได้สร้างคฤหาสน์จูระกุได (聚楽第) ไว้เป็นที่พำนักของตนในเมืองเกียวโตและเป็นที่รับรององค์พระจักรพรรดิ
การรวบรวมญี่ปุ่น > การรุกรานคีวชู

ฝ่ายทางเกาะคีวชูนั้น ตระกูลชิมะซุแห่งแคว้นซะสึมะทางตอนใต้ของเกาะคีวชู นำโดย ชิมะซุ โยะชิฮิสะ (島津義久) ได้เข้ารุกรานและมีชัยชนะเหนือตระกูลโอโตะโมะ (大友) ทางตอนเหนือของเกาะคีวชู ใน ค.ศ. 1585 ตระกูลโอโตะโมะจึงได้ขอความช่วยเหลือไปยังฮิเดโยชิ ฮิเดโยชิได้ออกคำสั่งในฐานะคัมปะกุว่า ให้ตระกูลชิมะซุหยุดการขยายอาณาเขต แต่ชิมะซุ โยะชิฮิสะ ไม่เชื่อฟัง ใน ค.ศ. 1586 คัมปะกุฮิเดโยชิจึงนำทัพขนาดมหึมาพร้อมกับฮิเดนางะน้องชายของตน เข้ารุกรานเกาะคีวชู (九州の役) เพื่อปราบปรามตระกูลชิมะซุ ผลคือความพ่ายแพ้ของตระกูลชิมะซุ โดยชิมะซุ โยะชิฮิสะยอมโกนศีรษะบวชเป็นพระภิกษุเพื่อแสดงความพ่ายแพ้และรักษาแคว้นซะสึมะไว้
เมื่อคัมปะกุฮิเดโยชิเดินทางมาถึงเกาะคีวชู ก็พบว่าดินแดนแห่งนี้เต็มไปด้วยชาวคริสเตียนและมิชชันนารีชาวโปรตุเกส ที่ได้เข้ามายังญี่ปุ่นตั้งแต่สมัยเซงโงะกุ ใน ค.ศ. 1587 คัมปะกุฮิเดโยชิจึงได้ออกประกาศขับไล่ชาวคริสเตียนและมิชชันนารีออกจากญี่ปุ่น (バテレン追放令) นับว่าเป็นผู้นำญี่ปุ่นคนแรกที่ออกนโยบายกดขี่ชาวคริสเตียน แต่ประกาศในครั้งนี้ยังไม่เป็นที่ใส่ใจมากนัก และใน ค.ศ. 1588 ได้ออกกฎหมายริบอาวุธ (刀狩) เพื่อริบอาวุธคือจากชาวนาและอะชิงะรุหรือชาวนานักรบทั้งหลาย เพื่อป้องกันการลุกฮือหรือการเลี่อนชั้นจากชาวนามาเป็นซะมุไร อย่างเช่นตัวฮิเดโยชิเองได้กระทำ และกำหนดว่าชนชั้นซะมุไรเท่านั้นที่มีสิทธิถือครองอาวุธได้ กฎหมายนี้ยังคงมีผลต่อไปในสมัยเอโดะ
การรวบรวมญี่ปุ่น > สงครามกับตระกูลโฮโจ

เมื่อขยายอำนาจไปจนสุดทางตะวันตกของญี่ปุ่นแล้ว ก็เหลือไดเมียวที่ทรงอำนาจเพียงตระกูลเดียวหลงเหลืออยู่ นั่นคือตระกูลโฮโจในภูมิภาคคันโตทางตะวันออก แต่ทว่าตระกูลโฮโจนั้น เป็นพันธมิตรกับโทกูงาวะ อิเอยาซุ แม้จะเป็นเช่นนั้น แต่คัมปะกุฮิเดโยชิก็ยังคงยืนกรานที่จะขอความช่วยเหลือจากอิเอยาซุในการปราบปรามตระกูลโฮโจ ใน ค.ศ. 1590 คัมปะกุฮิเดโยชิได้ส่งทัพไปทางตะวันออกนำโดยอิเอยาซุเข้าปราบปรามตระกูลโฮโจ ท่ามกลางความหวาดระแวงซึ่งกันและกัน อิเอยาซุได้นำทัพเข้าล้อมปราสาทโอดะวะระ (小田原征伐) และสามารถหักตีเอาปราสาทได้ในที่สุด โฮโจ อุจิมะสะ (北条氏政) ผู้นำตระกูลโฮโจ ทำเซ็ปปุกุเสียชีวิตไป คัมปะกุฮิเดโยชิได้ตอบแทนโทกูงาวะ อิเอยาซุ โดยการยึดแคว้นมิกาวะ อันเป็นแคว้นของตระกูลโทกูงาวะแต่เดิมคืนมา แล้วให้ไปปกครองภูมิภาคคันโตอันเป็นดินแดนที่เคยเป็นของตระกูลโฮโจ เพื่อเป็นการขับไล่อิเอยาซุอันเป็นคู่แข่งคนสำคัญของฮิเดโยชิไปอยู่ทางตะวันออกอันห่างไกล อิเอยาซุจึงย้ายฐานที่มั่นไปยังปราสาทเอโดะ (เมืองโตเกียวในปัจจุบัน)
ชัยชนะเหนือตระกูลโฮโจทำให้ตระกูลโทโยโตมิปราศจากผู้ท้าทายอำนาจอีกต่อไป เมื่อดาเตะ มาซามูเนะ ไดเมียวแห่งภูมิภาคโทโฮกุทางตะวันออกเฉียงเหนือสุดของเกาะฮอนชูเข้าสวามิภักดิ์ต่อฮิเดโยชิ จึงเท่ากับว่าการรวบรวมอาณาจักรญี่ปุ่นให้เป็นหนึ่งเดียวตั้งแต่สมัยของโอดะ โนบูนางะนั้น เป็นอันเสร็จสมบูรณ์
อีกทั้งยังได้ขุนพลนาริตะ นากาจิกะ และ คาอิฮิเมะ เข้ามาเป็นพวก
สิ้นสุดการปกครอง

ไทโคฮิเดโยชิหลังจากที่ได้จัดงานดอกซะกุระบานที่วัดไดโง (醍醐の花見) ในเมืองเกียวโตใน ค.ศ. 1598 ได้ล้มป่วยลงในฤดูร้อนปีนั้น ในขณะที่สงครามในเกาหลียังไม่คลี่คลาย ท่านไทโคแม้ว่าจะมีผู้สืบทอดแล้ว คือฮิโระอิมะรุ หรือ โทโยโตมิ ฮิเดโยริ (豊臣秀頼) ซึ่งอายุเพียงห้าปี ไทโคฮิเดโยชิเกรงว่าหากว่าตนเสียชีวิตไปโดยที่บุตรชายอายุยังน้อยอาจถูกไดเมียวผู้ทรงอำนาจคนอื่นแย่งชิงอำนาจไป จึงได้ก่อตั้งคณะผู้สำเร็จราชการแทนขึ้น ได้แก่ โงะไทโร (五大老) หรือผู้อาวุโสทั้งห้า ประกอบด้วยไดเมียวผู้ทรงอำนาจที่สุดในเวลานั้นจำนวนห้าท่าน ได้แก่
โทกูงาวะ อิเอยาซุ (徳川家康)
มาเอดะ โทชิอิเอะ (前田利家)
โมริ เทรูโมโตะ (毛利輝元)
อุเอะสึงิ คะเงะคัตสึ (上杉景勝)
อุกิตะ ฮิเดอิเอะ (宇喜多秀家)
และยังมีคณะผู้บริหารที่ทำหน้าที่บริหารงานหลังจากที่ท่านไทโคถึงแก่อสัญกรรม จำนวนห้าคน เรียกว่า โงะบุเกียว (五奉行) ประกอบด้วย
อิชิดะ มิตสึนะริ (石田三成)
อะสะโนะ นะงะมะสะ (浅野長政)
มะชิตะ นะงะโนะริ (増田長盛)
นะงะสึกะ มะซะอิเอะ (長束正家)
มาเอดะ เง็นอิ (前田玄以)
ไทโคฮิเดโยชิ ได้ถึงแก่อสัญกรรมลงในฤดูใบไม้ร่วงปี ค.ศ. 1598 ที่ปราสาทฟุชิมิ (伏見) หรือปราสาทโมะโมะยะมะ (桃山) ในเมืองเกียวโต ด้วยอายุ 61 ปี ได้มีคำสั่งสุดท้ายให้ถอนทัพญี่ปุ่นทั้งหมดกลับคืนมาจากเกาหลี และให้ปิดบังการถึงแก่อสัญกรรมของท่านไทโคไม่ให้เหล่าทหารได้ทราบด้วยเกรงว่าจะเสียกำลังใจ ในปีต่อมาใน ค.ศ. 1599 จึงได้มีการประกาศการถึงแก่อสัญกรรมของไทโคฮิเดโยชิอย่างเป็นทางการ
โทโยโตมิ ฮิเดโยชิ นับเป็นบุคคลที่สำคัญที่สุดคนหนึ่งในประวัติศาสตร์ญี่ปุ่น มีกำเนิดจากชนชั้นชาวนา แต่สามารถก้าวขึ้นมาเป็นซะมุไรที่ยิ่งใหญ่ที่สุดคนหนึ่ง บรรลุภารกิจการรวบรวมประเทศญี่ปุ่นที่แตกออกเป็นแคว้นต่างๆ ในยุคเซงโงะกุได้สำเร็จ สืบสานเจตนารมณ์ของโอดะ โนบูนางะ
แต่ทว่าการปกครองของตระกูลโทโยโตมิหลังจากการอสัญกรรมของฮิเดโยชิแล้วนั้นอยู่ได้เพียงไม่นาน ใน ค.ศ. 1599 มาเอดะ โทชิอิเอะ ไทโรผู้อาวุโสที่สุดได้ถึงแก่อสัญกรรมลง ทำให้โทกูงาวะ อิเอยาซุกลายเป็นไดเมียวผู้ที่มีอำนาจมากที่สุดในญี่ปุ่น แต่ก็ยังเป็นที่ต่อต้านของผู้ที่จงรักภักดีต่อตระกูลโทโยโตมิ อันประกอบด้วยอิชิดะ มิตสึนะริ (石田三成) คนรับใช้คนสนิทของฮิเดโยชิ และไทโรอีกสามคนที่เหลือ จนกระทั่งนำไปสู่ยุทธการเซะกิงะฮะระ (関ヶ原の戦い) ซึ่งเป็นความพ่ายแพ้ของอิชิดะ มิตสึนะริผู้ซึ่งถูกประหารชีวิตไป ชัยชนะของอิเอยาซุทำให้เขาได้อำนาจเป็นผู้ปกครองญี่ปุ่นโดยแท้จริงอย่างเบ็ดเสร็จ และได้รับการแต่งตั้งเป็นโชกุนใน ค.ศ. 1603 อันเป็นจุดเริ่มต้นของรัฐบาลเอโดะ
ฝ่ายโทโยโตมิ ฮิเดโยริ ยังคงมีชีวิตเติบใหญ่อยู่ในปราสาทโอซากะ ภายใต้การดูแลของนางโยโดผู้เป็นมารดา ได้ถูกโชกุนอิเอยาซุลดฐานะลงเป็นเพียงไดเมียวธรรมดา ใน ค.ศ. 1614 ฮิเดโยริได้สมคบคิดกับมารดาของตน ซ่องสุมกำลังพลเตรียมก่อการกบฏเพื่อคืนอำนาจให้แก่ตระกูลโทโยโตมิ ทำให้อิเอยาซุตัดสินใจที่จะกำจัดตระกูลโทโยโตมิให้สิ้นซาก นำไปสู่การล้อมปราสาทโอซากะ (大坂の陣) ในฤดูใบไม้ร่วงและฤดูหนาวใน ค.ศ. 1615 เมื่อทัพของฝ่ายโทโยโตมิพ่ายแพ้และทัพโทกูงาวะสามารถเข้ายึดปราสาทได้ ฮิเดโยริจึงกระทำเซ็ปปุกุเสียชีวิตไปพร้อมกับมารดา เป็นการอวสานของตระกูลโทโยโตมิ
สถานีย่อยประเทศญี่ปุ่น
สถานีย่อยประวัติศาสตร์
ครอบครัว

บิดา: คิโนชิตะ ยะเอะมง (木下弥右衛門 ? - ค.ศ. 1543)
มารดา: นางนะกะ (Naka) ค.ศ. 1513 - 1592 ต่อมาดำรงตำแหน่งเป็น โอมันโดโกโระ (大政所)
บิดาเลี้ยง: นายชิกุอะมิ (Chikuami)
พี่น้อง
นางโทะโมะ (Tomo) หรือนิชโช-นิ (日秀尼 ) ค.ศ. 1534 - 1625 พี่สาวบิดาเดียวกัน สมรสกับมิโยะชิ โยะชิฟุสะ (三好吉房 )
โทโยโตมิ ฮิเดสึงุ (豊臣秀次 ค.ศ. 1568 - 1595) คัมปะกุ
โทโยโตมิ ฮิเดกัตสึ (豊臣秀勝 ค.ศ. 1569 - 1592)
โทโยโตมิ ฮิเดยาซุ (豊臣秀保 ค.ศ. 1579 - 1595)
โทโยโตมิ ฮิเดนางะ (豊臣秀長 ค.ศ. 1540 - 1591) น้องชายต่างบิดา
อะซะฮิ-ฮิเมะ (朝日姫 ค.ศ. 1543 - 1590) น้องสาวต่างบิดา สมรสกับโทกูงาวะ อิเอยาซุ
ภรรยาเอก: นางเนเนะ (寧々) ค.ศ. 1547 - 1624 บุตรสาวบุญธรรมของอาซาโนะ นางากัตสึ (浅野長勝) ต่อมาดำรงตำแหน่งเป็น คิตะ-โนะ-มันโดะโกะโระ (北政所)
ภรรยาน้อย: มินะมิ-โดะโนะ (南殿 )
อิชิมะสึ-มะรุ (Ishimatsu-maru) หรือ ฮาชิบะ ฮิเดกัตสึ (羽柴秀勝 ค.ศ. 1570 - 1576)
ภรรยาน้อย: ชาจะ (Chacha) หรือ โยโด-โดะโนะ (淀殿 ) บุตรสาวของอาซาอิ นะงะมะซะ หลานสาวของโอดะ โนบูนางะ
โทโยโตมิ ซึรูมัตซึ (豊臣鶴松 ค.ศ. 1588 - 1591)
โทโยโตมิ ฮิเดโยริ ค.ศ. 1593 - 1615
โทกิชิโร ปีนเขาอินาบะ
ปราสาทโอซากะ
โทโยโตมิ ฮิเดโยชิ ในชุดคัมปะกุ
ลายมือชื่อ (Kaō) ของฮิเดโยชิ
คาโต คิโยะมะสะ ล่าเสือในเกาหลี
กล้วยอีเห็น

| กล้วยอีเห็น |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Magnoliales
วงศ์:: Annonaceae
สกุล:: Uvaria
สปีชีส์:: U.  dac
ชื่อทวินาม
Uvaria dac Gagnep.

กล้วยอีเห็น (ชื่อวิทยาศาสตร์: Uvaria dac Pierre ex Finet & Gagnep.) ชื่ออื่นๆ พีพวน (เลย อุดรธานี)  เป็นพืชที่พบได้เฉพาะภาคตะวันออกและภาคใต้ตามป่าดิบแล้งหรือตามริมห้วย เป็นไม้เลื้อยเนื้อแข็ง มีขนรูปดาวสีน้ำตาลปกคลุมหนาแน่น ใบเลี้ยงคู่ และเป็นพืชดอก